CELEX: 22022D1150
Language: mt
Date: 2022-03-18 00:00:00
Title: Deċiżjoni tal-Kumitat Konġunt taż-ŻEE Nru 82/2022 tat-18 ta’ Marzu 2022 li temenda l-Anness XX (Ambjent) tal-Ftehim dwar iż-ŻEE [2022/1150]

7.7.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 182/72
               
            
         DEĊIŻJONI TAL-KUMITAT KONĠUNT TAŻ-ŻEE Nru 82/2022
         tat-18 ta’ Marzu 2022
         li temenda l-Anness XX (Ambjent) tal-Ftehim dwar iż-ŻEE [2022/1150]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2021/941 tal-10 ta’ Ġunju 2021 li jistabbilixxi proċedura speċifika għall-identifikazzjoni ta’ vetturi heavy-duty ċċertifikati bħala vetturi vokazzjonali iżda mhux irreġistrati bħala tali, u għall-applikazzjoni ta’ korrezzjonijiet għall-medja tal-emissjonijiet tas-CO2 speċifiċi annwali ta’ manifattur biex jitqiesu dawk il-vetturi (1) għandu jiġi inkorporat fil-Ftehim dwar ż-ŻEE.
                  
               
                     (2)
                  
                  
                     Bis-saħħa tad-Deċiżjoni tal-Kumitat Konġunt taż-ŻEE Nru 398/2021 tal-10 ta’ Diċembru 2021, ir-Regolament (UE) 2019/1242 ma japplikax għal-Liechtenstein.
                  
               
                     (3)
                  
                  
                     Jenħtieġ għalhekk, li l-Anness XX tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punt li ġej jiddaħħal wara l-punt 21azkc (ir-Regolament Delegat tal-Kummissjoni (UE) 2021/1430) tal-Anness XX tal-Ftehim dwar iż-ŻEE:
            
                        “21azkd.
                     
                     
                        
                           32021 R 0941: Ir-Regolament ta’ Implimentazzjoni tal-Kummissjoni (UE) 2021/941 tal-10 ta’ Ġunju 2021 li jistabbilixxi proċedura speċifika għall-identifikazzjoni ta’ vetturi heavy-duty ċċertifikati bħala vetturi vokazzjonali iżda mhux irreġistrati bħala tali, u għall-applikazzjoni ta’ korrezzjonijiet għall-medja tal-emissjonijiet tas-CO2 speċifiċi annwali ta’ manifattur biex jitqiesu dawk il-vetturi (ĠU L 205, 11.6.2021, p. 77).”
                     
                  
         
            Artikolu 2
            It-test tar-Regolament ta’ Implimentazzjoni (UE) 2021/941 bil-lingwa Iżlandiża u b’dik Norveġiża, li se jiġi ppubblikat fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni tidħol fis-seħħ fid-19 ta’ Marzu 2022, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*), jew dakinhar tad-dħul fis-seħħ tad-Deċiżjoni tal-Kumitat Konġunt taż-ŻEE Nru 396/2021 tal-10 ta’ Diċembru 2021 (2), jew dakinhar tad-dħul fis-seħħ tad-Deċiżjoni tal-Kumitat Konġunt taż-ŻEE Nru 398/2021 tal-10 ta’ Diċembru 2021 (3), skont liema data tkun l-aktar reċenti.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-18 ta’ Marzu 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 205, 11.6.2021, p. 77.
         
            (*)  Ma huwa indikat l-ebda rekwiżit kostituzzjonali.
         
            (2)  Għadha mhix ippubblikata fil-Ġurnal Uffiċjali.
         
            (3)  Għadha mhix ippubblikata fil-Ġurnal Uffiċjali.